La Corporació Municipal aprova donar suport a les persones amb trastorn de dèficit d'atenció
01 d’octubre 2020

La Corporació Municipal ha aprovat per unanimitat en la sessió ordinària celebrada ahir de manera telemàtica donar públicament suport a les persones amb dèficit d'atenció, amb o sense hiperactivitat, com a resposta a la petició realitzada per l'Associació d'Ajuda a Persones amb Trastorn de Dèficit d'Atenció amb o sense Hiperactivitat (TDAH) del Camp de Morvedre.

  

Amb esta declaració institucional, a més, es manifesta el compromís públic del consistori quant a la realització i cooperació en accions de sensibilització i informació, de suport a les persones amb TDAH amb o sense hiperactivitat i els seus familiars a Sagunt. També es donarà veu en el Consell Escolar Municipal de Sagunt a una representació de les famílies i alumnat amb TDAH i d'altres trastorns de conducta, discapacitat intel·lectual amb comorbiditat psiquiàtrica i conductes suïcides, autolesives, així com altres discapacitats físiques, a fi que puguen expressar davant el consell les diverses problemàtiques en les quals es troben i es puga valorar la necessitat de redactar plans específics.

  

En este sentit, s'instarà la Conselleria d'Educació a reformar la llei corresponent per a incloure en la composició dels Consells Escolars Municipals a representants designats per les associacions d'ajuda a les persones amb TDAH, amb o sense hiperactivitat i les seues famílies, i d'uns altres ja citats.

  

El TDAH és un trastorn heterogeni del neurodesenvolupament d'inici en la infància primerenca que es manifesta per la presència de símptomes persistents de dificultats d'atenció, hiperactivitat i impulsivitat i que afecta al llarg de la vida pel que ha de ser comprés com un factor de risc evolutiu, per la qual cosa és necessari dur a terme seguiments a llarg termini i que ha de transcendir a la infància i l'adolescència, ja que intervé en el normal funcionament de la persona afectada.

  

Així mateix, pot afectar el desenvolupament de comorbilitats que s'associen a la presència del TDAH, com ara trastorns de conducta, ansietat, aprenentatge, consums de substàncies, entre altres, que s'incrementa amb l'adolescència, per la qual cosa resulta de vital importància la seua detecció precoç i el correcte diagnòstic i tractaments, no limitant-se, estos últims, a la medicació, com està ocorrent en una gran majoria de casos, ja que les teràpies psicològiques no són prestades per la Seguretat Social al llarg del temps perquè no està reconegut, hui dia, el TDAH com una patologia “crònica”, quedant fora de l'abast de moltes persones, donat el seu cost econòmic.

  

Segons la declaració institucional, en 2018 el TDAH afectava 1.013 menors de 16 anys, 285 jóvens d'entre 16 i 29 i 1.164 adults majors de 30 anys de la comarca, és a dir, un total de 2.500 persones afectades directament, ja que l'impacte social, com a mínim, es duplica, ja que este trastorn afecta la qualitat de vida i el seu desenvolupament normal de les persones de l'entorn social més pròxim.

  

Moltes són les famílies de la comarca que s'han mobilitzat durant anys a la recerca d'ajuda, una solució o almenys respostes a les seues preguntes. Per això, segons la declaració institucional, es feia necessari adequar la gestió democràtica de la participació en l'educació, i continuar avançant en la implementació i millora de les instruccions incloses en la resolució conjunta d'11 de desembre de 2017, de la Conselleria d'Educació, Investigació, Cultura i Esport i de la Conselleria de Sanitat Universal i Salut Pública, on els centres escolars formen part essencial d'eixe protocol, no sols de detecció i atenció precoç de l'alumnat que puga presentar, entre d'altres, un trastorn de dèficit d'atenció, amb o sense hiperactivitat, sinó també en el desenvolupament educatiu i social de l'alumnat amb TDAH.

  

D'igual manera, segons la declaració institucional el Consell Escolar Municipal és l'instrument que aproxima a la ciutadania al fet educatiu i que, per tant, pot acostar i donar resposta a les moltes realitats desconegudes del TDAH, que afecten els aspectes educatius de Sagunt.

  

És per això que mares i pares d'estos menors van decidir crear l'Associació d'Ajuda a les Persones afectades per Trastorn de Dèficit d'Atenció, amb o sense Hiperactivitat, i els seus familiars i definixen l'Associació TDAH MORVEDRE com un recurs on les persones amb un problema comú busquen solucions i poden trobar la informació i l'assessorament que no aconseguixen des d'altres àmbits.​

![](/media/uocpc2oj/50thumbnail_img_8086.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-corporacio-municipal-aprova-donar-suport-a-les-persones-amb-trastorn-de-deficit-d-atencio/ "Facebook")
*   [](http://twitter.com/share?url=https://aytosagunto.es/va/actualitat/la-corporacio-municipal-aprova-donar-suport-a-les-persones-amb-trastorn-de-deficit-d-atencio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-corporacio-municipal-aprova-donar-suport-a-les-persones-amb-trastorn-de-deficit-d-atencio/ "Linked In")
*   [](mailto:?body=https://aytosagunto.es/va/actualitat/la-corporacio-municipal-aprova-donar-suport-a-les-persones-amb-trastorn-de-deficit-d-atencio/)